Բայց դա բոլորովին էլ չի նշանակում, թե խնդիրը չի քննարկվել, եւ Ադրբեջանի նախագահն անհամբեր չի սպասել Աստանա այցի հրավերի: ,,Կոմերսատնի,, տեղեկությունները վստահելի են թվում այն իմաստով, որ ՀԱՊԿ Աստանայի գագաթնաժողովի օրակարգում առանցքային հարցերից մեկը կազմակերպության ասոցացված անդամի կամ գործընկերոջ կարգավիճակի կանոնակարգումն է, իսկ փորձագիտական հանրությունը վաղուց այն կարծիքին է, որ համապատասխան իրավական հիմքեր ստեղծվելու դեպքում կազմակերպության ասոցացված անդամի կամ գործընկերոջ առաջին եւ ամենահավանական թեկնածուն կլինի Ադրբեջանը: